Oficiālais Vēstnesis L 318 , 07/12/1996 Lpp. 0003 - 0004



Komisijas Regula (EK) Nr. 2338/96 (1996. gada 5. decembris) par dažu preču klasifikāciju kombinētajā nomenklatūrā EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1987. gada 23. jūlija Regulu (EEK) Nr. 2658/87 [1] par tarifu un statistikas nomenklatūru un par kopējo muitas tarifu, kurā jaunākie grozījumi izdarīti ar Regulu (EK) Nr. 1734/96 [2], un jo īpaši tās 9. pantu, tā kā, lai nodrošinātu minētās regulas pielikumā pievienotās kombinētās nomenklatūras vienādu piemērošanu, ir jāparedz pasākumi attiecībā uz šīs regulas pielikumā minēto preču klasifikāciju; tā kā Regulā (EEK) Nr. 2658/87 ir paredzēti kombinētās nomenklatūras interpretācijas vispārīgie noteikumi un šie noteikumi ir piemērojami arī jebkurai citai nomenklatūrai, kas pilnīgi vai daļēji uz to pamatojas vai kas tai pievieno papildu apakšiedaļas, un kas ir ieviesta ar īpašiem Kopienas noteikumiem, lai piemērotu tarifus un citus pasākumus, kuri attiecas uz preču tirdzniecību; tā kā atbilstīgi minētajiem vispārīgiem noteikumiem preces, kas raksturotas šīs regulas pielikuma tabulas 1. ailē, jāklasificē saskaņā ar attiecīgiem KN kodiem, kas norādīti 2. ailē, pamatojumu sniedzot 3. ailē; tā kā ir atzīts, ka uz juridiski saistošu informāciju par tarifiem, ko attiecībā uz preču klasifikāciju kombinētajā nomenklatūrā sniedz dalībvalstu muitas dienesti un kas neatbilst šajā regulā noteiktajām tiesībām, personas, kuru rīcībā ir šāda informācija, var turpināt atsaukties trīs mēnešus, pamatojoties uz 12. panta 6. punktu Padomes 1992. gada 12. oktobra Regulā (EEK) Nr. 2913/92, ar ko izveidots Kopienas Muitas kodekss [3]; tā kā šajā regulā paredzētie pasākumi saskan ar Muitas kodeksa komitejas Tarifu un statistikas nomenklatūras nodaļas atzinumu, IR PIEŅĒMUSI ŠO REGULU. 1. pants Preces, kas raksturotas pielikuma tabulas 1. ailē, kombinētajā nomenklatūrā klasificē ar attiecīgiem KN kodiem, kas norādīti minētās tabulas 2. ailē. 2. pants Uz juridiski saistošu informāciju par tarifiem, ko sniedz dalībvalstu muitas dienesti, bet kas neatbilst šajā regulā noteiktajām tiesībām, var turpināt atsaukties trīs mēnešus, pamatojoties uz 12. panta 6. punktu Regulā (EEK) Nr. 2913/92. 3. pants Šī regula stājas spēkā 21. dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1996. gada 5. decembrī Komisijas vārdā — Komisijas loceklis Mario Monti [1] OV L 256, 7.9.1987., 1. lpp. [2] OV L 238, 19.9.1996., 1. lpp. [3] OV L 302, 19.10.1992., 1. lpp. -------------------------------------------------- PIELIKUMS Preču apraksts | Klasifikācija kn kods | Pamatojums | 1 | 2 | 3 | 1.Iespiesta krāsaina grāmata ar kartona vāku 29,5 x 28,7 cm izmērā un 54 lappusēm 14 x 28 cm izmērā, kurā ir teksti un vairākas ilustrācijas.Aizmugurējā vāka (14 x 25 cm) iekšpusē ir ielīmēts kontūriepakojums ar dažādiem izstrādājumiem (piem., magnētu, plastmasas propelleru, stiepli, elektrisko spuldzīti).Tekstus, ilustrācijas un priekšmetus var izmantot vienkāršiem fizikas eksperimentiem (piem., optiskiem, magnētiskiem un elektriskiem). | 49019900 | Klasifikācija noteikta, ievērojot kombinētās nomenklatūras interpretācijas 1., 3.b un 6. vispārīgo noteikumu, kā arī KN kodu 4901 un 49019900 aprakstu. Šo izstrādājumu klasificē kā grāmatu, pamatojoties uz iespiesto tekstu. | 2.Iespiesta krāsaina grāmata ar kartona vāku 29,5 x 28,7 cm izmērā un 64 lappusēm 14 x 28 cm izmērā, kurā ir ilustrēti norādījumi par to, kā pielietot dekoratīvo kosmētiku un pagatavot kostīmus un to piederumus.Aizmugurējā vāka (14 x 25 cm) iekšpusē ir ielīmēts kontūriepakojums, kurā ir sešas krāsas ķermenim, vienkārša otiņa, neliels apaļš sūklis, šauras sintētiskās ūsas un divas milzīgas plastmasas acis. | 49019900 | Klasifikācija noteikta, ievērojot kombinētās nomenklatūras interpretācijas 1., 3.b un 6. vispārīgo noteikumu, kā arī KN kodu 4901 un 49019900 aprakstu. Šo izstrādājumu klasificē kā grāmatu, pamatojoties uz iespiesto tekstu. | 3.Krāsu izvēlei, precizēšanai un pārbaudei tērpu modelēšanas, arhitektūras un interjera dizaina jomā paredzēta rokasgrāmata, ko veido ar apdrukātas plastmasas plēvi apvilkti kartona vāki ar gredzenveida sastiprinājumu.Gredzenveida sastiprinājumā ir 95 uz papīra iespiestas krāsu diagrammas, indekss un lietošanas pamācības sešās valodās.Katru krāsu diagrammu veido 35 perforētas kartiņas, kurās katrā ir ar īpašu kodu noteikti atšķirīgi krāsu toņi. Katram tonim arī ir savs īpašs kods. | 49119900 | Klasifikācija noteikta, ievērojot kombinētās nomenklatūras interpretācijas 1. un 6. vispārīgo noteikumu, kā arī KN kodu 4911 un 49119900 aprakstu. Rokasgrāmatu nevar uzskatīt par izstrādājumu, uz kuru attiecas pozīcija Nr. 4901, jo tajā nav teksta šīs pozīcijas nozīmē. | 4.Cieta, pilnībā no plastmasas veidota statuete, kas atveido lāča figūru vertikālā stāvoklī; dzīvniekam ir daļējas cilvēka iezīmes (piem., smaidoša seja, saliekta kreisā roka un izstiepta labā roka ar stilizētu cilvēka plaukstu) un uzkrāsots sarkans kaklauts.Figūra ir aptuveni 4 cm augsta un iesaiņota nelielā plastmasas kārbiņā. | 95034930 | Klasifikācija noteikta, ievērojot kombinētās nomenklatūras interpretācijas 1., 5.b un 6. vispārīgo noteikumu, kā arī KN kodu 9503, 950349 un 95034930 aprakstu. Statuete attēlo dzīvnieku, atbilst kolekcionējamai sērijai, un tai ir raksturīgi izklaidējoša funkcija, kas ir nozīmīgāka par tās dekoratīvo vērtību. | 5.Komplekts, ko veido bērnu grāmata no kartona, četri plastmasas rotaļu klucīši dažādās krāsās un viena plastmasas figūriņa klucīša ar meitenes galvu formā.Grāmatā ir vienkārši stāstiņi un attiecīgas krāsainas ilustrācijas bērnu laika kavēklim.Grāmatas pēdējā lappusē ir piestiprināts noņemams kontūriepakojums ar figūriņu un rotaļu klucīšiem.Figūriņa un klucīši ir paredzēti, lai bērni, sekojot stāstījumam, ievietotu tos krāsainos iegriezumos attiecīgajās lappusēs. | 95037000 | Klasifikācija noteikta, ievērojot kombinētās nomenklatūras interpretācijas 1., 3.b un 6. vispārīgo noteikumu, kā arī KN kodu 9503 un 95037000 aprakstu. | --------------------------------------------------